INDvsSL: मुश्किलों में फंसी श्रीलंका टीम को एक और झटका, यह तेज गेंदबाज भी हुआ सीरीज से बाहर  
प्रदीप की मांसपेशियों में आ गया है खिंचाव
करीब एक से दो माह क्रिकेट से बाहर रहेंगे 
इससे पहले गुणरत्‍ने भी हुए थे सीरीज से बाहर
प्रदीप ने पहले दिन 17 ओवर किए. वह मांसपेशियों में खिंचाव के कारण मैदान छोड़कर चले गये थे और आज इसकी पुष्टि की गई कि वह इस टेस्ट मैच में आगे गेंदबाजी नहीं कर पाएंगे लेकिन बल्लेबाजी करेंगे. श्रीलंका पहले ही चोटिल खिलाड़ियों की समस्या से जूझ रहा है. आलराउंडर असेला गुणरत्ने पहले ही अंगूठे में फ्रैक्चर के कारण तीन मैचों की श्रृंखला से बाहर हो चुके हैं. कप्तान दिनेश चंदीमल भी निमोनिया होने के कारण पहले टेस्ट मैच में नहीं खेल पाये थे जिसमें भारत ने 304 रन से जीत दर्ज की थी.